JUDEŢUL  IASI
CONSILIUL  LOCAL  AL  COMUNEI RUGINOASA


Anexa nr. 5 la HCL  nr. 9/26.03.2026


REGULAMENT
cu privire la modul de organizare a pășunatului în comuna Ruginoasa, judeţul Iaşi


CAP. I. PRINCIPII GENERALE
Art.1. Prevederile prezentului Regulament stabilesc drepturile şi obligaţiile deținătorilor de animale privind regimul de pășunat precum şi reguli de exploatare a pajiștilor de pe teritoriul administrativ al comunei Ruginoasa, judeţul Iaşi.
Art.2. Regulamentul stabileşte obligațiunile deținătorilor de animale, persoane fizice şi juridice din comuna Ruginoasa, judeţul Iaşi, privind înregistrarea animalelor deținute în gospodărie la Registrul agricol din cadrul Primăriei, precum şi alte drepturi şi obligațiuni legate de deținerea animalelor.
Art.3. Regulamentul completează prevederile Amenajamentului pastoral al comunei Ruginoasa, judeţul Iaşi, întocmit conform Normelor Metodologice pentru aplicarea prevederilor Ordonanței de urgenta a Guvernului nr. 34/2013 privind organizarea, administrarea şi exploatarea pajiștilor permanente şi pentru modificarea si completarea Legii fondului funciar nr. 18/1991,cu modificările si completările ulterioare.
Art.4. Regulamentul se completează cu prevederile H.G. nr. 1064/privind aprobarea Normelor metodologice pentru aplicarea prevederilor <LLNK 12013    34180 301   0 46>Ordonanței de urgenta a Guvernului nr. 34/2013 privind organizarea, administrarea si exploatarea pajiștilor permanente si pentru modificarea si completarea <LLNK 11991    18 11 201   0 34>Legii fondului funciar nr. 18/1991, cu modificările și completările ulterioare.

CAP. II. ORGANIZAREA PĂŞUNATULUI
Art.4. (1) Pășunatul se execută sub formă organizată. Pășunatul este admis numai în cirezi şi turme organizate. Orice altă formă de pășunat a animalelor se consideră pășunat clandestin şi contravine prevederilor prezentului Regulament.
            (2) Se va respecta locul de pășunat destinat pe specii de animale așa cum a fost şi până la prezentul Regulament, cu stabilirea amplasamentului de pășune pe specii de animale pentru fiecare sat în parte.
           Art.5. (1) Se va întocmi schița de amplasament pentru suprafața de pășune închiriată, vizată de Primărie.
    (2) Vor fi admise la pășunat numai animalele înregistrate atât în R.N.E., potrivit prevederilor legale cât şi în registrul agricol, la zi.
    (3) Deținătorii de animale vor face dovada că nu au datorii faţă de bugetul local.
Art. 6. (1) Pășunatul se va organiza pe specii de animale şi parcele conform repartiției, ținând-se cont de efectivele de animale din gospodăriile locuitorilor comunei, înregistrate în evidențele  registrului agricol.
[bookmark: _Hlk224903774](2) Suprafața disponibilă din pășunea „Rugină” va fi pășunată de bovine/cabaline/ovine, suprafața disponibilă din pășunea „Osoi” va fi pășunată de bovine/cabaline/ovine, suprafața disponibilă din pășunea „Drăghici - Batogele” va fi pășunată de bovine/cabaline/ovine, iar suprafața disponibilă din pășunea „Păşcănie” va fi pășunată de ovine/caprine.
(3) Încărcătura de animale pe suprafața de pajiște va fi de minim 0,3UVM/ha conform normelor legale şi maxim 1 UVM/ha, ca să se respecte condiţiile de eligibilitate şi cerințele specifice pentru fermierii care doresc să acceseze subvenții în cadrul măsurilor de agro-mediu şi agricultură ecologică.
Art.7. Pe tot timpul anului este interzis pășunatul în afara amplasamentului stabilit prin Regulamentul de pășunat.
Art.8. Perioada de pășunat se stabileşte  1 mai  - 15 noiembrie. În perioada 15 noiembrie – 30 aprilie a fiecărui an, pe teritoriul comunei se instituie perioada de stabulație, hrana animalelor urmând a fi asigurată de către toți proprietarii de animale din baza furajeră constituită în acest sens. Pe întreaga perioadă de stabulație, pășunatul este interzis.
Art.9. Este interzis pășunatul pe toată durata anului pe culturile agricole, pe tot teritoriul comunei Ruginoasa, judeţul Iaşi.
Art. 10. Proprietarul animalelor răspunde de eventualele pagube produse în urma pășunatului.
Art. 11. Este interzisă deplasarea animalelor nesupravegheate la şi dinspre pajiște pe drumuri comunale, județene şi naționale. 
Art. 12. Nerespectarea prevederilor prezentului Regulament constituie contravenție şi se sancționează conform prevederilor O.U.G. nr 34/2013 cu modificările şi completările ulterioare.

[bookmark: bookmark1]CAP. III. OBLIGAŢIILE DEŢINĂTORILOR DE ANIMALE
Art. 13. Deținătorii de animale, persoane fizice şi persoane juridice cu domiciliul sau reşedinţa în comuna Ruginoasa, judeţul Iaşi, sunt obligați:
· să înregistreze la Registrul agricol efectivele de animale;
· să actualizeze datele declarate la Registrul agricol în cazul în care s-a schimbat numărul efectivelor de animale;
· să ducă efectivul de animale la pășunat pe suprafața de pajiște închiriată.
· să nu subînchirieze suprafața ce face obiectul contractului 
· să nu lase nesupravegheate animalele pe pajiște;
· să achite amenda în cazul în care încalcă prevederile prezentului Regulament conform O.U.G. nr.34/2013 si O.G. nr. 2/2001 republicat, cu modificările şi completările ulterioare
· să nu incendieze pajiștea
· să respecte întocmai prevederile referitoare la sezonul de pășunat şi amplasamentul de pășunat;
· răspund civil, contravențional sau penal pentru pagubele produse de animale.
· răspund solitar pentru pagubele produse de animale din neglijența angajaților lor;
· răspund material pentru integritatea şi sănătatea animalelor deținute conform normelor veterinar- sanitare;
· pentru buna desfășurare a pășunatului, responsabilii de turme efectuează obligatoriu lucrări de igienizare pe trupurile de pajiște primite în închiriere conform Amenajamentului pastoral al comunei Ruginoasa, judeţul Iaşi, atât primăvara, anterior aducerii animalelor pe pășune, cât și toamna, după terminarea pășunatului.
· Este interzisă arderea resturilor vegetale pe pajiște, precum şi tăierea arboretului cu diametrul mai mare de 12 cm.
[bookmark: bookmark2]CAP.IV. OBLIGAŢIILE CONSILIUL LOCAL
Art. 14. Să predea pe baza de proces-verbal deținătorilor de animale care vor încheia contractele de închiriere schița terenului închiriat cu vecinătăți ale amplasamentului trupului de pajiște în cazul în care toate formalitățile şi demersurile corespund prevederilor prezentului Regulament.
Art. 15. Să acorde sprijin prin compartimentul agricol de specialitate în evaluarea pagubelor produse de animale.
Art. 16. Să aplice sancțiuni împotriva celor care nu respectă prevederile prezentului Regulament.
Art. 17.  (1) Consiliul local va respecta prevederile legislației în vigoare în cazul  când intervine utilizarea pajiștilor permanente în sistem dual care reprezintă desfăşurarea, pe aceeași suprafață de pajiști permanente, a activităților de pășunat şi producerea de furaje, precum şi a activităților de producere a energiei electrice din surse regenerabile, respectiv: capacități de producție a energiei solare, a energiei eoliene, a energiei din biomasă, biolichide şi biogaz, unități de stocare a electricității, stații de transformare sau alte sisteme similare care se pot amplasa pe terenurile agricole situate în extravilan, astfel încât să nu afecteze buna exploatare a pajiștilor.
(2). Consiliul local va respecta prevederile legislației în vigoare referitor la buna exploatare a pajiștilor în cazul utilizării în sistem dual - care reprezintă utilizarea în comun a suprafețelor de pajiști permanente pentru desfăşurarea preponderentă a activităților agricole, în funcţie de animalele din speciile bovine, ovine, caprine, pe care se pot amplasa obiective specifice de producere a energiei electrice din surse regenerabile, care nu afectează producția de iarbă şi de alte plante furajere erbacee cultivate sau spontane, precum şi valoarea nutrițională de pe suprafața pe care se desfăşoară activitatea agricolă, capacitatea de pășunat, măsurile de gestionare a pajiștilor permanente stabilite prin amenajamentele pastorale sau regulamente de pășunat, pe toată durata existenţei acestor obiective de investiție; înălțimea obiectivelor specifice de producere a energiei electrice din surse regenerabile şi distanța între rânduri asigură circulația, siguranța fizică şi adăpostirea animalelor.

[bookmark: bookmark3]CAP. V. DISPOZIŢII FINALE ŞI TRANZITORII
Art. 18. Pentru prevenirea pășunatului ilegal se vor efectua controale cu comisii mixte formate din consilierii locali, lucrătorii Postului de Politie Ruginoasa, judeţul Iaşi şi angajați al primăriei numiți prin Dispoziţia primarului.
Art. 19.  (1) Constituie contravenții următoarele fapte:
a) păşunatul neautorizat sau introducerea animalelor pe pajişti în afara perioadei de păşunat;
b) introducerea pe pajişti a unor specii de animale, altele decât cele stabilite prin contract;
c) neîndeplinirea de către deţinătorii sau utilizatorii de pajişti a obligaţiilor prevăzute în contract;
d) circulaţia pe pajişti cu orice alte mijloace de transport, inclusiv cu atelaje, altele decât cele folosite pentru activităţi agricole de către cel care utilizează pajiştea, cu excepţia circulaţiei cu orice mijloace de transport în situaţii de urgenţă generate de calamităţi, accidente de orice natură, precum şi cu autovehicule, motociclete şi ATV- uri sau mopede în vederea organizării de activităţi sportive, de recreere şi turism, cu acordul deţinătorului sau al utilizatorului, în condiţiile legii;
e) nerespectarea bunelor condiţii agricole şi de mediu aşa cum se prevede la art. 1 alin. (2) din OUG nr. 34/2013;
f) arderea vegetaţiei pajiştilor fără respectarea prevederilor legislaţiei în vigoare;
g) scoaterea din circuitul agricol a terenurilor având categoria de folosinţă pajişte fără aprobările legale în vigoare.
 	(2) Contravenţiile prevăzute la alin. (1) se sancţionează după cum urmează:
a) cu amendă de la 3.000 lei la 6.000 lei pentru persoana fizică, respectiv cu amendă de la 10.000 lei la 20.000 lei pentru persoana juridică, faptele prevăzute la lit. f);
b) cu amendă de la 500 lei la 1.000 lei pentru persoana fizică, respectiv cu amendă de la 4.000 lei la 8.000 lei pentru persoana juridică, faptele prevăzute la lit. a), d) şi e);
c) cu amendă de la 250 lei la 500 lei pentru persoana fizică, respectiv cu amendă de la 2.000 lei la 4.000 lei pentru persoana juridică, faptele prevăzute la lit. b) şi c);
d) cu amendă de la 5.000 lei la 10.000 lei, fapta prevăzută la lit. g).
(3) Contravenția prevăzută la alin. (1) lit. g) se sancţionează şi cu sancţiunea complementară constând în desfiinţarea lucrărilor şi aducerea terenului în starea iniţială pe cheltuiala contravenientului.
(4) Constituie contravenţie şi se sancţionează cu amendă de la 1.000 lei la 2.000 lei,conform art. 42 alin. (2) din Legea zootehniei nr. 32/2019, următoarele fapte:
a) păşunatul neautorizat sau introducerea animalelor pe pajişti în afara perioadei stabilite pentru păşunat;
b) refuzul de către titularii de pajişti de a participa la întocmirea planurilor de exploatare a pajiştilor, împiedicarea sau interzicerea punerii în aplicare a lucrărilor prevăzute în acestea;
Art.20  (1) Constatarea şi sancţionarea contravenţiilor prevăzute la art. 15 se face de către primarul comunei Ruginoasa si persoanele împuternicite de acesta, în baza Legii zootehniei nr. 32/2019, a OUG nr. 34/2013 şi cu respectarea prevederilor Ordonanţei Guvernului nr. 2/2001, cu modificările şi completările ulterioare.
2) Constatarea contravenţiilor şi aplicarea sancţiunilor pentru faptele prevăzute la art. 15 alin. (1) lit. d) şi f) se fac şi de către personalul din cadrul Jandarmeriei Române, precum şi de către ofiţerii şi subofiţerii din cadrul serviciilor de urgenţă profesioniste.
(3) Sumele provenite din aplicarea amenzilor prevăzute la art. 15 alin. (2) se fac venit la bugetul de stat sau la bugetul local, după caz.
Art. 21. Prezentul Regulament se completează cu prevederile legale în materie şi poate fi modificat prin hotărâre al Consiliului Local Ruginoasa, judeţul Iaşi.



           Preşedinte de şedinţă,                                               Contrasemnează pentru  legalitate,
                  Consilier local,                                                                Secretar general,
    Fuiorea – Novac Lenuța – Simona                                            Axenia - Frija Corina 

